Diari Oficial de la Generalitat Valenciana


Sumari del DOGV 9361, del 14-06-2022 (2022/5377)

RESOLUCIÓ de 7 de juny de 2022, del director general de Desenvolupament Rural, per la qual es modifiquen les resolucions de 19 de juliol de 2017 i de 2 de novembre de 2017, de la directora general de Desenvolupament Rural i Política Agrària Comuna, per les quals se seleccionen les estratègies de desenvolupament local participatiu i es designen els grups d'acció local LEADER 2014-2020, en el marc del Programa de desenvolupament rural de la Comunitat Valenciana 2014-2020..
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9361

Data del DOGV
:   14-06-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/5377


Data del document
:   07-06-2022

Organisme emissor
:   Agència Valenciana de Foment i Garantia Agrària

Tipus de document
:   Resolució

Anàlisi jurídica

 Descriptors 

:   * Agència Valenciana de Foment i Garantia Agrària

RESOLUCIÓ de 7 de juny de 2022, del director general de Desenvolupament Rural, per la qual es modifiquen les resolucions de 19 de juliol de 2017 i de 2 de novembre de 2017, de la directora general de Desenvolupament Rural i Política Agrària Comuna, per les quals se seleccionen les estratègies de desenvolupament local participatiu i es designen els grups d'acció local LEADER 2014-2020, en el marc del Programa de desenvolupament rural de la Comunitat Valenciana 2014-2020.  
. [2022/5377]  
  
  
Per les resolucions de 19 de juliol de 2017 (DOGV 8092, 26.07.17, i la Correcció d'errades DOGV 8094, 28.07.2017) i de 2 de novembre (DOGV 8092, 08.11.2017), de la directora general de Desenvolupament Rural i Política Agrària Comuna, se seleccionaren les estratègies de desenvolupament local participatiu i es designaren els grups d'acció local LEADER 2014-2020, en el marc del Programa de desenvolupament rural de la Comunitat Valenciana 2014-2020.  
D'acord amb l'apartat 5.8.48.5.6.5, «Principis relatius a l'establiment de criteris de selecció», de la fitxa de l'operació 19.1.1 del PDR-CV 2014-2020, en el cas en què durant l'execució de l'estratègia de desenvolupament local es detectaren canvis en les circumstàncies tingudes en compte o efectes no previstos, el grup d'acció local podrà sol·licitar-ne la modificació a la direcció general competent en matèria de desenvolupament rural. Les estratègies inicialment aprovades podran modificar-se, com a màxim, tres vegades en el període 2014-2020, si es detecten canvis en les circumstàncies tingudes en compte o efectes no previstos en la seua aplicació. Aquesta mateixa previsió està recollida en l'article 19.9 de l'Ordre 5/2016, d'11 d'abril, de la Conselleria d'Agricultura, Medi Ambient, Canvi Climàtic i Desenvolupament Rural, per la qual es convoca i es regula la selecció dels grups d'acció local LEADER 2014-2020 i de les estratègies de desenvolupament local participatiu.  
  
Vistes les sol·licituds presentades pels grups d'acció local LEADER 2014-2020 per a modificar les seues estratègies de desenvolupament local participatiu, que van ser aprovades per les esmentades Resolucions de 19 de juliol i 2 de novembre de 2017.  
Comprovat pel Servei d'Estratègia Territorial Rural que les modificacions proposades són conforme al Reglament (UE) núm. 1303/2013 del Parlament Europeu i del Consell, de 17 de desembre de 2013, pel qual s'estableixen disposicions comunes relatives al Fons Europeu de Desenvolupament Regional, al Fons Social Europeu, al Fons de Cohesió, al Fons Europeu Agrícola de Desenvolupament Rural i al Fons Europeu Marítim i de la Pesca, i pel qual s'estableixen disposicions generals relatives al Fons Europeu de Desenvolupament Regional, al Fons Social Europeu, al Fons de Cohesió i al Fons Europeu Marítim i de la Pesca, i es deroga el Reglament (CE) no 1083/2006 del Consell, el Reglament (UE) núm. 1305/2013 del Parlament Europeu i del Consell, de 17 de desembre de 2013, relatiu a l'ajuda al desenvolupament rural a través del Fons Europeu Agrícola de Desenvolupament Rural (FEADER) i pel qual es deroga el Reglament (CE) núm. 1698/2005 del Consell, el Programa de desenvolupament rural de la Comunitat Valenciana 2014-2020, així com el «Document de criteris de selecció d'operacions del PDR-CV 2014-2020», aprovat pel comité de seguiment del PDR-CV 2014-2020 en data 20 de juny de 2019.  
Considerant que el Reglament (UE) 2020/2220 del Parlament Europeu i del Consell va prorrogar la duració del període de programació 2014-2020 fins al 31 de desembre de 2022 i va oferir als estats membres la possibilitat de finançar els seus programes de desenvolupament rural prorrogats amb càrrec a l'assignació pressupostària corresponent per als anys 2021 i 2022. De conformitat amb l'article 1, apartat 2, d'aquest reglament, la pròrroga del període de duració dels programes de desenvolupament rural ha d'entendre's sense perjudici de la necessitat de presentar una sol·licitud de modificació d'aquests programes per al període transitori a què es refereix l'article 11, lletra a), del Reglament (UE) núm. 1305/2013. Per consegüent, els programes de desenvolupament rural han de modificar-se.  
Tenint en compte que el Programa de desenvolupament rural de la Comunitat Valenciana ha sigut modificat en data 1 de desembre 2021 ampliant el període de programació inicial en dos anys, fins al 31 de desembre 2022, d'acord amb el que estableix el Reglament (UE) 2020/2220 del Parlament Europeu i del Consell. Així mateix, incrementa la despesa pública programada amb nous fons procedents del FEADER per al període de transició 2021-2022, i de l'Instrument de recuperació la Unió Europea (EURI).  
Vista la Decisió d'execució de la Comissió de data 1 de desembre de 2021 per la qual s'aprova la modificació del programa de desenvolupament rural de la Comunitat Valenciana, a l'efecte de la concessió d'ajudes del Fons Europeu Agrícola de Desenvolupament Rural, i es modifica la Decisió d'execució C(2015) 5324, de 28 de juliol de 2015.  
L'objectiu fonamental que es pretén amb la modificació és optimitzar l'aplicació dels fons del PDR-CV 2014-2020 en l'etapa final de la seua execució, respectant la lògica d'intervenció del programa.  
  
Vist que en l'operació 19.2.1, «Implementació de les operacions conforme a l'EDL», es produeix una variació de 8.132.070,22 euros respecte als 86.248.349,00 euros inicialment aprovats, i que en l'operació 19.4.1, «Suport als costos d'explotació i d'animació de l'EDL», es produeix una variació de 978.023,87 euros respecte als 6.600.000,00 euros inicialment aprovats, és procedent modificar les dotacions assignades en les esmentades Resolucions de 19 de juliol de 2017 (DOGV 8092, 26.07.17, i correcció d'errors DOGV 8094, 28.07.2017) i de 2 de novembre (DOGV 8092, 08.11.2017), de la directora general de Desenvolupament Rural i Política Agrària Comuna en els imports que es detallen en l'annex I de la present resolució.  
  
Per tot el que s'ha exposat, i vista la proposta emesa per la cap del Servei d'Estratègia Territorial Rural, resolc:  
  
Primer  
Aprovar les modificacions de les estratègies de desenvolupament local participatiu presentades pels grups d'acció local LEADER 2014-2020.  
  
Segon  
Modificar les dotacions assignades a cada grup d'acció local en concepte de suport per a la realització de les operacions conforme a l'EDLP contemplades en la submesura 19.2 del PDR-CV 2014-2020 i en concepte de costos d'explotació i animació contemplats en la submesura 19.4 del PDR-CV 2014-2020 pels imports que figuren en l'annex I.  
  
  
Tercer  
Ordenar la publicació de la present resolució en el Diari Oficial de la Generalitat Valenciana. Les estratègies de desenvolupament local participatiu amb les modificacions aprovades estaran exposades en la pàgina web http://agroambient.gva.es/va/web/desarrollo-rural/leader  
  
Contra la present resolució es podrà presentar potestativament recurs de reposició davant de la persona titular de la direcció de l'Agència Valenciana de Foment i Garantia Agrària en el termini d'un mes, o directament interposar recurs contenciós administratiu davant dels jutjats contenciosos administratius de la Comunitat Valenciana en el termini de dos mesos, comptats els dos terminis a partir de l'endemà de notificar-se, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, així com en els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjudici que l'interessat puga interposar qualsevol altre recurs que considere oportú.  
  
València, 7 de juny 2022.- El director general de Desenvolupament Rural (p. d. Acord 26.04.2012, DOGV 03.07.2012): David Torres García.  
  
  
ANNEX I / ANEXO I  
  
Submesura 19.2 / Submedida 19.2  
  
Grup d'acció local  
Grupo de acción local NIF Puntuació EDLP  
Puntuación EDLP Dotació Període 14-20  
Dotación Periodo 14-20 Dotació període transitori  
Dotación periodo transitorio Dotació assignada 19.2 suport per a la realització de les operacions conforme a l'EDLP  
Dotación asignada 19.2 apoyo para la realización de las operaciones conforme a la EDLP  
MAESTRAT-PLANA ALTA 1420 P50189308 69,25 2.316.753,14 - 733.073,91 - 3.049.827,05 -  
ALTAESPORTS LEADER Q90293507 68,50 2.354.820,32 - 745.119,23 - 3.099.939,55 -  
ASOCIACIÓN PARA EL DESARROLLO DE LAS COMARCAS DE YQHLRPEZ-@MRCZ Z02050981 70,50 2.365.179,68 - 748.397,17 - 3.113.576,85 -  
ASOCIACIÓN PALANCIA-MIJARES 14/20 R04222472 71,50 2.327.046,06 - 736.330,82 - 3.063.376,88 -  
GRUPO DE ACCIÓN LOCAL-CASTELLÓN SUR 33-45 Z20590474 74,50 2.340.765,98 - 740.672,11 - 3.081.438,09 -  
GRUPO DE ACCIÓN LOCAL TURIA-CALDERONA L51447018 60,50 2.276.731,74 - 720.410,21 - 2.997.141,95 -  
ASOCIACIÓN PARA EL DESARROLLO RURAL SOSTENIBLE RURABLE Z13764430 73,00 2.333.906,02 - 738.501,46 - 3.072.407,48 -  
ASOCIACIÓN PARA EL DESARROLLO SOSTENIBLE DE LOS MUNICIPIOS DEL CAROIG, SERRA GROSSA Y RIBERES DEL XÚQUER W83043070 73,25 2.335.050,34 - 738.863,55 - 3.073.913,89 -  
ASSOCIACIÓ SOM RURALS M47401495 75,00 2.343.054,62 - 741.396,29 - 3.084.450,91 -  
GRUP D'ACCIÓ LOCAL RURAL MUNTANYA D'ALACANT T70187718 77,00 2.352.203,22 - 744.291,12 - 3.096.494,34 -  
ASOCIACIÓN PARA LA SOSTENIBILIDAD E INNOVACIÓN RURAL B99259733 77,50 2.354.488,88 - 745.014,35 - 3.099.503,23 -  
  
  
  
Submesura 19.4 / Submedida 19.4  
  
Grup d'acció local  
Grupo de acción local NIF Puntuació EDLP  
Puntuación EDLP Dotació període 14-20  
Dotación periodo 14-20 Dotació període transitori  
Dotación periodo transitorio Dotació assignada 19.4 Costos d'explotació i animació  
Dotación asignada 19.4 Costes de explotación y animación  
MAESTRAT-PLANA ALTA 1420 R90503249 70,18 269.170,12 - 89.056,34 - 690.035,46 -  
ALTAESPORTS LEADER E86525533 85,84 798.582,75 - 89.569,46 - 694.011,21 -   
ASOCIACIÓN PARA EL DESARROLLO DE LAS COMARCAS DE ZKPCDLGM-@TNJI C24721874 79,66 776.054,25 - 88.253,06 - 683.811,31 -  
ASOCIACIÓN PALANCIA-MIJARES 14/20 J92477998 87,17 140.024,06 - 93.445,74 - 724.045,80 -  
GRUPO DE ACCIÓN LOCAL-CASTELLÓN SUR 99-98 R22964635 71,04 958.363,31 - 89.311,41 - 692.011,72 -  
GRUPO DE ACCIÓN LOCAL TURIA-CALDERONA H50293622 68,84 371.853,86 - 88.594,72 - 686.458,58 -  
ASOCIACIÓN PARA EL DESARROLLO RURAL SOSTENIBLE RURABLE R76476230 73,45 797.118,99 - 89.790,89 - 695.726,88 -  
ASOCIACIÓN PARA EL DESARROLLO SOSTENIBLE DE LOS MUNICIPIOS DEL CAROIG, SERRA GROSSA Y RIBERES DEL XÚQUER A62694757 57,57 244.046,19 - 85.763,68 - 664.522,87 -  
ASSOCIACIÓ SOM RURALS I18469033 63,07 074.678,45 - 87.202,16 - 675.668,61 -  
GRUP D'ACCIÓ LOCAL RURAL MUNTANYA D'ALACANT P97343257 75,81 862.310,35 - 90.446,37 - 700.805,72 -   
ASOCIACIÓN PARA LA SOSTENIBILIDAD E INNOVACIÓN RURAL V52834284 60,99 078.082,67 - 86.590,04 - 670.925,71 -